Când sezonul de răceală și gripă se termină, unii dintre noi se lovesc de alte probleme. Sosirea anotimpului cald vine la pachet cu alergii pe cât de enervante, pe atât de periculoase.
Florile și buruienile trimit polen în aer, declanșând o serie de probeme, cum ar fi strănutul sau mâncărimea din jurul ochilor. Pe lângă aceste semne clasice, simptomele alergiei de primăvară pot apărea, de fapt, în multe alte locuri de pe corp: față, gât, pielea de pe mâini sau chiar urechi. Simptomele pot dura luni de zile.
„Chiar dacă nu există copaci, câmpuri sau iarbă în apropiere, polenul te poate găsi oridune și poate face ravagii în sinusuri și piele”, a declarat, pentru prevention.com, Jessica Hui, alergolog pediatru la National Jewish Health din Denver.
Până la 20 de milioane de adulți americani (și 6 milioane de copii) suferă de alergii de primăvară, potrivit Fundației pentru Astm și Alergie din America (AAFA).
Cum să tratezi simptomele alergiei de primăvară
Medicul sau alergologul vă pot ajuta la determinarea celei mai bune strategii pentru tratarea simptomelor dumneavoastră specifice. Opțiunile includ antihistaminice orale pentru a ameliora strănutul și mâncărimea, picături pentru ochi pentru a ameliora roșeața și mâncărimea, spray-uri nazale cu steroizi pentru a reduce inflamația și congestia și creme cu hidrocortizon pentru eczeme.
Cele mai comune simptome ale alergiilor sunt strănutul, tusea sau durerea în gât, roșeața și mâncărimea ochilor, durerea de cap, mâncămi de piele, pielea uscată, urechi înfundate sau simptome de astm.
Este important de reținut că simptomele alergiei de primăvară pot dura luni de zile, afectând semnificativ calitatea vieții. Dacă suspectați că aveți alergii de primăvară, consultați un medic alergolog pentru a primi un diagnostic corect și a stabili un plan de tratament adecvat.
Alergii oculare de primăvară. „Ne bucurăm că au înflorit copacii, dar trebuie să avem grijă”
În România, unul din patru adulți suferă de o formă de alergie. Rinita alergică este răspândită și printre copii, iar netratată poate duce la complicații. Simptomele alergiilor, care sunt asemănătoare cu cele ale unei răceli, ne pot induce, însă, în eroare.
Primăvara aduce cu sine nu doar florile înflorite și soarele blând, ci și particulele de polen care pot declanșa reacții alergice la nivel ocular. În context, medicii trag un semnal de alarmă pe fondul creșterii numărului de pacienți care ajung în spital cu astfel de alergii. Deși alergiile oculare pot fi întâlnite în orice perioadă a anului, se pare că acestea ating cote alarmante în această perioadă a anului, când flora își reia ciclul de înflorire.